
REV.  IVIR  JAMES  FRASER,  OF  BREA, 


UURISTON  CÀSTLEÌ  "'""  "  ""  "  "  ""°"" 


UBRARYACCESSIOK 


(WrHtcn  hy  U;iii>:e.{f.) 


"  Emìnent  characters,  iii  a  parish  comparatively  so  remote  and  obscure,  may 
scarcely  be  expected ;  yet  they  are  not  entirely  wanting'.  though  their  honour  was 
not  that  which  "  is  òt  this  world."  Mr  James  Fraser  of  Brea,  whose  memoirs 
present  us  with  a  simple  but  vivid  sketch  of  a  mind  deeply  inibued  with  vital  piety, 
and  the  force  of  truth,  and  which  are  already  so  well  J^nown  to  the  religious  world, 
was  a  native  of  this  parish,  and  the  only  son  of  Sir  James  Fraser  of  Brea,  one  of 
the  heritors,  and  third  son  of  Hus-h,  seventh  Lord  Lovat.  The  house  in  which  he 
Avas  born  in  1639  is  still  ikt.andinf .  niid  is  oceupied  at  present  by  a  tenant  on  the 
estate  of  Newhall.  Sevtnl  v  --  -  '  t  Scripture  are  carved,  in  capital  letters,  on 
the  west  gable.  This  emiii'  *  !.  ri'-m  his  earliest  years  alniost  to  the  close  of 
his  well-spent  life,  was  thc  '  .  .man  malice  and  persecution,  in  no  ordinary 

measure." — Extract  frum  ^\.  a  .■yt'iU.Uical  Account  of  Scotland,  hy  Ren.  Donaid 
Sage,  Resolix,  1841. 

"  The  frequent  references  by  Dr  Whyte  in  his  Bunyan  lectures  to  Fraser  of 
Brea  nuist  have  awalcened  a  lively  interest  in  that  old  Scottish  evangelist  in  the 
minds  of  many  readers  to  whom  he  is  otherwise  unknown  ;  and  to  all  such  we  would 
recommend  the  account  of  Fraser  that  is  given  in  the  series  of  papers  on  "The 
Keligion  of  the  Highlands"  at  present  appearing  in  the  Orirjinal  Secexsion  Magazine, 
one  of  the  best  of  all  the  denoniinational  monthlies.  It  is  not  surprising  that 
Fraser's  preaching  was  attended  by  much  blessing  when  we  learn  that  he  never 
preached  to  others  but  what  he  had  some  experience  of  in  his  own  spirit.  Like  his 
favourite  Shepherd,  he  had  always  derived  some  spiritual  benefìt  f rom  his  discourses 
before  he  delivered  them  to  his  people.  He  never  gave  a  mark  or  sign  of  grace  but 
what  he  found  in  himself,  and  he  never  started  or  attenipted  to  loose  a  doubt  but 
by  such  means  as  the  Lord  had  solved  it  to  himself."— i^'rorn  Ckristian  Leader, 
March,  1889. 

"  And  now,  brethren,  we  have  come  to  the  last  of  our  prayer-meetings  for  this 
season.  Before  closing,  therefore,  I  would  recommend  a  few  books  to  have  lying 
on  the  tablc  beside  you  that  you  may  keep  in  mind  these  iirayer-meetings,  and 
perhaps,  too,  that  you  may  rèmember  me  in  your  prayers.  The  deep  religious 
books  will  come  back  again'and  lie  on  our  tables  as  they  lay  on  our  fathers'.  Let 
cne  of  these  be  Jonathan  Edwards"s  Religioii.^  Affectiv'ìis.  '  He  was  at  the  top  of 
mankind— a  man  of  magnificent  intellect  and  seraphic  heart.  It  is  a  book  for  a 
lifetime.  Next,  the  Parahle  of  the  Ten  Virijinn  by  Thomas  Shepherd,  who  was  one 
of  the  best  scholars  of  Englan'd,  and  founded  a  coilege  in  America  that  remains  to 
this  day.  As  regards  its  get-up  it  is  a  niost  disorderly  book,  but  it  is  nevertheless 
a  golden  piece.  Then  there  is  Richard  Baxter's  Saints'  Rent,  of  which  you  have 
heard  your  mothers  speak.  I  was  glad  to  learn  from  my  friend  Mr  M'NeiII  that 
when  he  was  a  boy  he  had  to  read  it  to  his  father.  Breed  your  boy  on  good  books. 
A  golden  book  is  the  Saintn'  Rcyt.  Our  owii  Thomas  Boston,  too— his  Aiitohio- 
(jrapìiìi  I  mean.  And  Fraser  of  Brea,  the  old  prisoner  of  the  Bass  Rock,  Halj'- 
hurton's  Memoim,  and  Bunyan's  Pilgrim'n  Progress  and  Grace  Ahounding.  I  am 
not  treating  you  as  Sabbath-school  children  in  reconimending  these.  They  are  un- 
popular  because  they  are  intellectual  and  for  thinking  men  and  women.  Take  one 
of  the  sinallest  with  you  when  you  go  oii  a  journey,  or  a  visit,  that  you  may  have 
support  in  the  pracfice  of  expeiimental  religion.  As  you  read  them  your  soul  wiU 
be  lifted  u)>  on  the  anns  of  God's  grace  and  mercy,  and  if  death  comes  suddenly  to 
you  I  should  be  dclighted  to  see  some  of  these  on  your  pillow.  Oh  !  how  horrifìed 
I  am  at  the  books  I  sometinies  see  lying  on  the  piliow  of  a  deathbed  !  I  would  bury 
you  with  hope  if  I  saw  soine  one  of  "the  books  I  have  recommended  lying  on  your 
dying  pillow.  May  God  make  you  all  in  His  own  way  meet  for  the  inheritance  of 
the  saints  in  light!" — Dr  Wìnj'te,  in  Eree  St  George's,  Edinhitrgh.  from  Christian 
Leader,  April  4,  1889. 

Inverne.s.s  AND  Nairn:  MELVEN  BROTHERS. 


'MAR  A  BHA  Ml  AIR  MO  THARRUINN  A  DH-IONN- 

SUIDH  DHE,  AGUS  AIR  MO  THOIRT  GU 

DUNADH  RIS  TRE  CHREIDIMH/ 

LEIS 

An  Urr.   SEUMAS  FRISEAL,   Braigha 
1659. 


AIR  son  ni  sam  bith  a  b'  lUTainn  clhomh 
fhòghlum  na  fhaotainn  mach  mu  mo 
dheighinn  fein  bha  sìol  nan  gràs  is  a  chreidimh 
agam  roimhe  so;  ach  fathast  bha  mi  beò  na 
's  mò  tre  fhaireachdainn  na  tre  dhòigh  eile, 
agus  uime  sin  thuit  is  dh'  eirich  mi  mar  a 
bha  faireachdainn  shuas  na  shìos,  agus  air  an 
dòigh  so  cha  d'  thàinig  mi  gu  fois  sam  bith, 
mar  thonn  air  a  luasgadh  suas  is  sìos.  Agus 
mar  so  air  do  'n  Tighearn  rim  bhi  aig'  mo 
shocrachadh  dh'  fhuadaich  E  mi  o'n  fhair- 
rachdainn,  agus  thug  E  mi  gu  slighe  na  's 
ro-òirdheirce  fhòghlum,  eadhon  a  bhi  beò  tre 
chreidimh.  B'aithne  dhomh  gu  robh  ann 
suaimhneas  air  nach  robh  agam-sa  ach  beag 
eòlas;  a  mhàin  shaoil  leam  gu  robh  e  'na 
staid  mhaireannaich  de  shòlas  is  de  bheatha, 


aniis  am  buaidhaicheadh  an  Spiorad  chaoidh 
tuilleadh  a'n  aghaidh  na  feòla,  agus  anns  am 
bitheadh  na  h-uile  ghnìomharan  fìorghlan 
agus  neo-shalach.  Agus  ann  an  so  mar  na 
h-Iudhaich  is  na  deisciobluibh  bhruadair  mi 
mu  fhlaitheanas  air  thalamh,  ged  nach  ann 
mu  rìoghachd  thalmhaidh.  Ach  sin  b'e  da 
rìreadh  mo  shuaimhneas,  a  dh-ionnsuidh  an 
d'theid  an  ti  a  chreideas  a  stigh,  cho  do  rinn 
mi  uiread  as  bruadar  uime:  oir  shaoil  leam 
gu  'm  b'e  creidimh  mòr-aoibhneas  ro-ion- 
gantach  air  chor-eigin,is  a  bhi  'faicinn  Chriosd 
le  mòr  dheah'adh  is  ghlòire.  Shaoil  leam 
gu  'm  b'e  so  creidimh,  na  steidh  a'  chreidimh. 
Ach  thàinig  an  Tighearn  anns  a  "ghuth 
chÌLiin,"  agus  dh'fhàs  Criosd  suas  mar  "fhail- 
lean  à  talamh  tioram,"  Luc.  xvii.  20;  Sech. 
iv.  6.  Agus  gu  cinnteach  bha  bunait  an 
dara  teampuill  so  gu  ro-fhada  gèarr  air  glòir 
seallaidh  sin  a'  cheud  teampuill.  O  cho  mi- 
thuigseach  as  a  bha  mi!  Bha  e  na  bu  lugha 
'nam  smuaintean-sa  do  bhrìgh  gu  'm  bitheadh 
a  leithid  a  dh-anam  marbh,  dall,  feòlmhor, 
peacach  air  a  ghairm  gu  creidsinn  is  gu 
taiceachadh  gu  muinighinneach  air  Criosd, 
agus  sin  gun  chomharadh  'san  bith  o  nèamh, 
ach  a  mhàin  air  urras  'Fhocail  anns  an 
Sgriobtuir.  An  t-slighe  agus  an  dòigh  aige 
so,  mar  as  cuimhne  leam,  cuiream  sìos  ann 
an  òrdugh;  ni  a  b'e  an  deicheamh  agus  an 
ceum  mu  dheireadh  'nam  leigheas. 

1.   Uime  sin,  air  dhomh  bhi  gun  fhois  'sam 


bith  fhaotainn  ann  a  bhi  gnàthachadh  fein- 
strìochdadh,  air  son  nan  aobhairean  as  cionn 
so,  is  roi'ainmichte,  thòisich  mi  air  bhi  ro 
mhuladach  is  tursach,  is  mar  charbadan 
Pharaoh  air  bhi  air  mo  tharruinn  gu  trom. 
Bhuanaich  mi  ann  am  frithealadh  na  mead- 
honan;  agus  aon  là  air  dhomh  bhi  leughadh 
mar  bu  ghnàth  leam,  leugh  mi  na  briathran 
so  ann  an  Hag.  ii.  17,  "Bhuail  mi  sibh  ann 
an  uile  shaothair  bhur  làmh,  gidheadh  cha 
do  phill  sibh  rium-sa,  deir  an  Tighearn." 
Cho-chuir  mi  so  rium  fein  gu  spioradail;  's 
e  sin,  smuainich  mi,  bhuail  Dia  mi  a'  m' 
shaothairean,  is  dhleasnasan,  is  rùintean,  is 
bhòidean,  agus  air  son  so  uile  cha  do  phill 
mi  ris  an  Tighearn.  Ach  cia  anns  nach  eil 
mi  air  mo  phiUeadh?  Cia  anns  am  pill  mi? 
Cionnus  so?  Nach  d'fhàg  mi  mo  pheacaidh- 
ean,  nach  do  ghuidh,  nach  do  leugh,  nach  do 
bheachdsmuainich  mi?  Ciod  a  dh'fhàgar 
fathast  r'a  dheanadh?  Ciod  an  dleasnas  na 
am  meadhon  a  ta  mi  'dearmad?  Ciod  an 
t-saothair  ann  am  chumhachd  chum  mi  air  a 
h-ais?  Uime  sin  leag  mi  mo  shùilean  air  na 
h-uile  dhleasnasan.  Agus  am  feadh  's  a 
bha  mi  mar  so  a'  rannsachadh  ghhiaiseadh 
gu  beannaichte  a'  m'  aire  gu  'n  do  dhearmad 
mi  re  m'  uile  làithean  an  dleasnas  a  bhi 
creidsinn,  agus  nach  do  phill  mi  ri  Dia  tre 
chreidimh,  agus  uime  sin  gus  an  dean  thu  so 
leanaidh  Dia  r  i  'bhi  gad  'bhualadh  ann  an 
uile  shaothairean  do  làmh,  oir  "as  eugmhais 


creidimh  cha  'n  eil  e'n  comas  Dia  thoil- 
eachadh."  Agus  is  e  bhi  dh-easbhuidh  so, 
is  so  a  mhàin,  a  mhill  thu  'na  t  'uile  oidheirp- 
ean.  Creidimh,  arsa  mise  fo  ioghnadh,  Ciod 
e  so?  Ciod,  mise  'creidsinn,  a  ta  cho  mi- 
riaghailteach,  cho  mi-ullaichte,  cho  marbh, 
aig  am  bheil  cho  beag  meas  air  Criosd?  Ni 
h-urrainn  e  bhi;  Thighearn,  a  nis  cum  o 
mhealladh.  Seadh,  Creidimh,  mu  'm  bheil 
air  labhairt  uiread  anns  an  Sgriobtuir,  is  mu 
'n  aithne  dhuiL-sa  cho  beag,  is  e  sin  am 
priomh  ghràs,  ars'  an  Spiorad.  Rinn  na 
nithean  so  mi  ann  an  dòigh  èigin  mothachail 
air  a'  chìiis. 

2.  Uime  sin,  anns  an  dara  h-àite,  bha  mi 
air  mo  thoirt  gus  a'  chiiis  a  rannsachadh,  is 
fhuair  mi  gu  robh  aig  Creidimh  àite  mòr 
anns  an  Diadhachd;  agus  maille  ri  so, 
sealltuinn  orm  fein,  fhuair  mi  gu  'n  do 
chleachd  mi  e  gle  bheag,  agus  gu  robh  mi 
cho  aineolach  air  as  bha  na  deisciobhiibh  ud 
(Gniomh.  xix.  1,  2)  air  eòlas  an  Spioraid 
Naoimh.  Cha  b'aithne  dhomh  ciod  a  bh'ann, 
ni  mo  chleachd  mi  e  roimhe  so,  nan  cual  mi 
uime  gu  puincail  na  gu  soilleir,  ni  h-eadh, 
cha  b'aithne  dhomh  gu  'm  b'e  mo  dhleas- 
nas  e;  oir  lean  an  droch  bheachd  so  rium, 
eadhon:  shaoil  leam  nach  buineadh  do  aon 
creidsinn  ach  do  mhuinntir  a  bha  mar  so  's 
mar  sin  air  an  deanadh  freagarrach,  agus  gu 
'm  b'e  stèidhsan  foillseachadh  eigin  do  ghlòir 
anns  na  faireachdainn,  ni  gus  am  faighinn, 


shaoil  leam,  blia  inise  gu  laidh  'nam  phrìosan 
is  gu  'bhi  fo  bhròn,  Eoin  xvi.  9. 

3.  Dhearbh  an  Tighearn  dhomh  gu  soilleir 
gu  'm  buineadh  dhomh  creidsinn,  is  gu  'm 
b'e  dleasnas  gach  aon  e.  Oir,  mar  thubhairt 
mi  cheana,  shaoil  leam-sa  gu  'm  b'  ann  do 
mhuinntir  mar  so  's  mar  sin  air  an  deanadh 
freagarrach  a  bhuineadh  creidsinn;  ach  rinn 
an  Tighearn  tròcaireach  E  fein  an  t-snam  so 
fhuasgladh,  tre  mo  ghairm  thuige,  a'  dearbh- 
adh  dhomh  gu  'm  h'e  mo  dhleasnas  deanadh 
mar  so.  Is  tre  so  bha  na  slabhruidhean  leis 
an  do  cheangladh  mi  re  ùine  fhada  le  Satan, 
is  leis  an  do  chumadh  mi  o  bhi  gu  soilleir  a 
cleachdadh  creidimh,  is  a'  caitheadh  beatha 
chreidimh,  air  am  briseadh.  Agus  is  e  so  an 
ni  a  ta  iongantach, — chuahi  mi  na  ceudan  uair 
ann  an  searmoinean  e  air  a  sparradh  a  bhi  a' 
creidsinn,  is  fathast  gus  an  là  sin  riamh  cha 
do  ghabh  mi  thugam  gu  'm  b'e  mo  dhleasnas 
creidsinn,  ni  mo  thug  mi  aire  'sam  bith  do  'n 
chleaclidamh  sin  riamh.  Na  h-aobhairean 
leis  an  do  dhearbhadh  orm  an  uair  sin  a  bhi 
'creidsinn,  na  gu  'm  b'e  a  bhi  'creidsinn  mo 
dhleasnas,  seadh,  is  gu  'm  buineadh  do  na 
h-uile  a  bhi  'creidsinn,  ni  a  b'e  a'  cheud 
phuinc,  b'iad  so  iad:  Air  tìis,  an  Sgriobtuir 
sin  1  Eoin  iii.  23,  "Is  i  so  àithne-san  gu  'n 
creidibh  sibh  ann  an  ainm  Mhic  DheV'  Ma 
ta  tha  e  air  àithneadh,  cho-dhìiin  mi.  Is 
c'arson  nach  eil  e  na  dhleasnas^  Ni  h-eadh, 
nach  e  an  àithne  mhòr?     Am  bheil  thu  cuir 

anii  an  teagamh  gu  'r  e  ùrnuigh  do  dhleasnas? 
Gu  deimhin  is  e  do  dhleasnas,  do  bhrigh  gu 
'm  bheil  e  air  àithneadh.  Ma  ta  tha  creidimh, 
na  a  bhi  'gabhail  ri  Criosd,  air  dha  bhi  mar 
an  ceudna  air  aìthneadh,  na  dhleasnas  dhuit 
cho  cinnteach  ris  an  urnuigh.  'San  dara 
h-àite,  tha  e  air  àithneadh  do  dhaoine  neo- 
athghinte  creidsinn;  agus  is  i  an  dleasnas 
mhòr,  na  's  feàrr  le  Dia,  is  na  's  taitnicìie  leis 
na  h-aon  as  urrainn  dhuit-sa  choimhlionadh, 
Eoin  vi.  29,  "Ciod  i  obair  Dhè  chum  as  gu'n 
oibrich  sinn  i?"  Bha'm  freagairt,  ear.  29, 
fad  an  aghaidh  an  dùil  is  an  smuaintean,  "Is 
i  so  obair  Dhe,  gu'n  creid  sibh  anns  an  ti  a 
chuir  E  uaith;"  is  i  so  a'  cheud  is  a'  mhòr 
àithne,  agus  àithne  a'  ceangal  cuspairean  gun 
ghràs  mar  a  bha  na  h-Iudhaich.  'San  treas 
àite,  thugadh  an  Sgriobtuir  sin  gu  m'  inntinn, 
Rom.  iv.  20,  "tre  a  bhi  creidsinn  ghlòiraich 
Abraham  Dia,"  air  a  choimeas  ri  Aireamh 
XX.  12,  "a  chionn  nach  do  chreid  sibh,  chum 
m'ainm-sa  naomhachadh  a'n  làthair  an  t- 
sluaigh  so,  uime  sin  cha  toir  sibhse  an  sluagh 
so  steach  do  thn-  a'  gheallaidh."  Nis  a' 
faicinn  gu  'm  bheil  a  bhi  'creidsinn  a'  giòr- 
achadh  Dhe,  tha  thu  air  do  dhunadh  stigh 
ris ;  oir  tha  e  mar  f hiachaibh  air  gach  duine 
Dia  a  ghlòrachadh.  Cò  a  ta  cuir  so  ann  an 
teagamh?  Nis,  tha  a  bhi  'creidsinn  a'  glor- 
achadh  Dhe,  ann  a  bhi  'g  aideachadh  a 
chumhachd,  is  a  mhaitheas,  is  a  ghràs 
saoibhir.      'Sa'    cheatliramh     àite,     theann- 

chleachd  an  Spiorad  an  argumaid  so,  tha 
peanas  air  a  dheanadh  air  na  h-aingidh  do 
bhrìgh  nach  eil  iad  a'  creidsinn,  uinie  sin  is  e 
an  dleasnas  creidsinn.  Faic  Sahn  Ixxviii.  32, 
33,  "Chaith  E  an  làithean  ann  an  diomhanas, 
do  bhrìgh  nach  do  chreid  iad  airsan,''  is  air 
an  dòigh  sin  ni  E  riut-sa  mur  creid  thu.  'Sa' 
chuigeamh  àite  bha  so  air  a  dhearbhadh 
dhomh  leis  a'  cheud  Sgriobtuir,  is  le  guthan 
freasdalean  àraidh.  Ciod  eile  a  b'urrainn 
dhomh  ràdh  ri  mo  riiintean  a  bhi  air  an  sìor 
mhilleadh,is  ri  mo  shaothairean  mi-tharbhach, 
ach  gairm  do  m'ionnsuidh  mi  a  dhearbhadh 
ciod  a  b'urrainn  so  a  dheanadh?  Chaitheadh 
mo  làithean,  is  uime  sin  le  mo  bhuille  dh' 
fheudainn  mo  pheacadh  a  leughadh. 

4.  Air  do'n  Tighearn  fheuchainn  is  a 
dhearbhadh  dhomh  gu  'm  b'e  mo  dhleasnas 
creidsinn,  is  air  dha  a'  chlach  so  charachadh 
o'n  uaigh,  dh'imich  E  anns  an  ath  àite  gu 
freagairt  a  thoirt  do  m'  fhàth-ghearain  ioma- 
fhillteach,  a  bha  aig  an  àm  sin  a'  toiseachadh 
air  tional  agus  'gam  chumail  o  chreidsinn. 
B'  iad  so  iad  gu  h-àraidh: — air  tùs,  Cha  'n 
urrainn  dhomh  creidsinn;  agus  uime  sin  c* 
arson  a  ta  mi  air  mo  ghairm  gu  creidsinn? 
Is  e  tiodhlaic  Dhe  e,  is  c'  arson  a  dhealbh- 
ainnsa  creidimh  mach  às  mo  chridhe  fein? 
Cha  teid  gabhail  ri  so.  Bha  e  air  a  fhreagairt 
tha  'n  Tighearn,  ann  a  bhi  mar  so  'g  a  d' 
tharruinn  is  'g  a  d'  chuireadh,  a'  toirt 
cumhachd  duit  gu  'thighinn,  mar  a  bha  E  'n 

uair  a  ghairm  E  Lasarus,  a  bha  marbh,  'bhi 
beò  is  a  thighinn  a  mach.  Agus  a  thuilleadh, 
cha  'n  urrainn  dhuitsa  Sàbaid  a'  naomhach- 
adh,  na  ùrnuigh  a  dheanadh,  gidheadh  is  iad 
so  do  dhleasnas,  is  a  ta  thu  'g  an  cuairteach- 
adh  mar  as  urrainn  dhuit.  Mar  sin  dean 
ann  an  so.  Seadh  dhasan  'tha  sgith  is  luch- 
daichte,  is  air  a  ghairm  mar  so,  cha  'n  'eil  e 
eu-comasach.  B'e  an  dara  fàth-ghearain, 
Is  eagal  leam  gu  'm  feud  mi  'bhi  'cleachdadh 
dànadais.  Fhreagaireadh,  cha  dànadas  idir 
'bhi  a'  creidsinn  ann  an  umhlachd  do  àithne. 
'Nuair  a  ghabhas  tusa  ri  Criosd,  agus  ann  an 
sin  a  chreideas  tu  Air,  is  shocraicheas  tu 
Air  air  son  maitheanais,  air  da  so  'bhi  'na 
umhlachd  cha  'n  urrainn  dha  bhi  'na 
dhànadas,  oir  cha  dànadas  idir  a  bhi  'toirt 
umhlachd  do  Dhia.  A  bhi  'creidsinn  gun 
ghairm  is  dànadas  agus  ni  neo-cheadaichte 
sìn.  An  treas  fàth-ghearain,  cha  'n  'eil  mi 
air  ni'  iriosalachadh  gu  leòir,  tha  mo  chridhe 
marbh  is  cruaidh,  agus  tha  mi  gu  leir  neo- 
mhothachail  air  mo  slaid,  agus  uime  sin  cia 
mar  as  urrainn  dhomh  'bhi  air  mo  ghairm 
gu  creidsinn?  Oir  is  e  iadsan  a  ta  "sgìth 
agus  fuidh  throm  uallaich"  a  ta  air  an  gairm 
gu  'thighinn.  Is  e  gairm  agus  àithne  Dhe, 
is  tairgsean  an  t-Soisgeil  'tha  'toirt  còir'  agus 
cha  'n  e  freagarrachd  'sam  bith.  Agus  a 
thuilleadh,  leugh  mi  ann  an  leabhar  Mhr. 
Grè  aig  an  àm  cheudna  gu'r  h-e  iadsan  tha 
sgìth  is  fo  throm  uallaich  muinntir  leis  an 

àill  teaclìd,  is  cha  'ii  e  inuinntir  aig  ani  bheil 
còir  air  teachcl.  Tha  thusa  tmagh,  is  lom- 
nochd,  is  mi-riaghailteach.  Tha  e  gu  leir 
fìor.  Ach  cia  mar  as  urrainn  e  bhi  air 
dhòigh  eile  'nuair  bha  thu  beò  cho  fada  o 
Chriosd  is  e  tobar  na  beatha?  'Nan  creid- 
eadh  tusa  bheireadh  Esan  dhuit  sin  tha 
dh-uireasbhuidh  ort.  Cha  'n  'eil  dòigh  eile 
air  faotainn  beatha  ach  tre  bhi  'tighinn  d'  a 
ionnsuidh-san,  Eoin  v.  40.  An  Ceathramh 
fàth-ghearain,  ach  cha  'n  urrainn  meas  'bhi 
agam  air  Criosd  ni  mò  tha  mi  ullaichta 
Fhreagaireadh  mar  'tha  creidimh  a'  faotainn 
na  h-uile  ni  Uaith-san,  eadhon  mar  so  tha  e 
'faotainn  a  bhi  meas  Chriosd  niar  an  ceudna. 
Oir  ma  gheibh  creidimh  na  h-uile  ni  o  Chriosd, 
rìs  cha  tabhair  e  ni  a  dh-ionnsuidh  Chriosd 
ach  marbhantachd,  is  doille,  is  peacaidheachd, 
Thig  d'  a  ionnsuidh  air  son  gràis  gu  'bhi  'ga 
mheas.  Nan  creideadh  tu  aon  uair,  ann  an 
sin  bhitheadh  Criosd  luachmhor  dhuit,  1 
Pead.  ii.  7.  Is  e  falamhachd  an  fhreagair- 
achd  a's  feàrr.  "Tha  E  liònadh  an  dream  a 
tha  ocrach  le  nithean  maithe,  ach  'ta  E  'cur 
uaithe  nan  daoine  saoibhir  falamh."  Cha  'n 
'eil  tuilleadh  air  agairt  ort,  seach  'na  tha  'g  a 
do  dheanadh  deònach  gu  gabhail  Ris-san. 
Uime  sin  ma  tha  thu  deònach  gabhail  ri 
Criosd  tha  thu  'g  a  mheas  gu  leòir.  An 
cuigeamh  fàth-ghearain,  cha  'n  'eil  thu  'faot- 
ainn  cumhachd  giòrmhor  'g  a  do  tharruinn, 
Fhreagaireadh,  gidheadh  tha  mi  'faotainn  an 

Tìghearn  'na  Fhocal  cla  rìreadh  'g  a  mo 
ghamii.  Agus  tha  so  'na  bhonn  cho  foghaint- 
each  clhuit  as  ged  'thigeadh  E  gu  pearsannta 
is  gu  faicsinneach  'an  so,  a  guidheadh  so  ort. 
Agus  uime  sin  clean  a  nis  mar  dheanadh  tu 
'san  uair  sin.  Is  e  Fhocal-san  am  "Focal 
fàidheadaireachd  a's  cinntiche" — na  's  cinnt- 
iche  na  'm  focal  a  thàinig  a  nìos  o  nèamh. 
An  sèathamh  fàth-ghearain,  ach  cha  'n  'eil 
mi  'faotainn  maith  air  bith  an  dèigh  dhomh 
creidsinn.  Fhreagaireadh,  ni  mò  'tha  naoimh 
an  toiseach,  "an  ceann  dà  là  thig  E  is  ni  E 
ar  n-ath-bheòthachadh,"  Hos.  vi.  2.  Cha  'n 
ann  tre  bhi  'tighinn  d'a  ionnsuidh  ach  tre 
bhi  "fantuinn  Ann"  tha  toradh  air  a  thoirt 
mach.  Tha  mi  'g  aideachadh,  tre  bhi  'freag- 
airt  nam  fàth-ghearain  so,  is  tre  argumaid- 
ean  eile,  gu  'n  d'  rinn  an  Tighearn  gu 
mothachail  is  gu  tràthail,  agus  le  làimh 
làidir,  mo  thoirt  gu  bhi  'faicinn  gu  'm  b'e 
mo  dhleasnas  creidsinn.  Och  an  gabh 
E  ri  cnuimheig  thruaillidh  mar  a  ta  mise' 
Seadh,  's  E  'ghabhas,  oir  is  tu  an  neach  as 
freagarraiche  'san  t-saoghal  gu  Esan  'bhi 
'glòrachadh  a  ghràis  ort.  Lean  an  Tighearn 
mi  daonnan  leis  na  smuaintean  so.  Seaclh 
fhuair  mi  cumhachd  mothachail  a'  deiligeadh 
rium. 

5.  Cha  'n  e  mhàin  gu  'n  do  tharruinn  an 
Tighearn  mi  gu  bhi  co-dhimnadh  gu  'm  b'e  a 
bhi  'creidsinn  mo  clhleasnas,  is  gu  'n  do 
fhreagair    E     m'    fhàth-ghearain,    ach    tre 

argumaidean  eile  bhrosnaich  E  mi  gu  bhi 
cnairteachadh  an  dleasnais  sin,  a  bhi  'creid- 
sinn  is  a  bhi  dùnadh  ri  Criosd.  B'  iad  so  na 
h-aobhairean  àraidh  brosnachaidh : — air  tìis, 
Nach  'eil  thu  'faicinn  cho  dùrachdach  as  tha 
Dia  riut?  Tha  E  'ga  t-àithneadh,  'ga  do 
chùireadh,  'ga  do  bhagradh.  Fadheòidh  tha 
E  air  fosgladh  do  shùilean  dalla  gu  'bhi 
'faicinn  do  dhleasnas.  Dh'  fhuasgail  E  t' 
uile  fhàth-ghearain,  agus  a  nis  dh'fheith 
E  ort  re  na  h-ùine  fhada  so.  O  fosgail 
fadheòidh,  agus  geill  d'  a  chuireadh-san, 
Taisb.  iii.  20.  'San  dara  h-àite,  bitheadh 
fhios  agad  mur  freagair  thusa  is  sin  gu  h- 
aithghearr  gai  'm  falbh  Dia  is  gu  'm  ìkg  E 
thu,  agus  cha  bhi  ann  tuilleadh  bualaidh,  ach 
bàsaichidh  an  obair  so  gu  leir  is  cha  bhi  thu 
chaoidh  air  t-iompachadh,  Gnàth  i.  24-33. 
'San  treas  àite,  cha  'n  'eil  ni  cho  taitneach 
aig  Dia  ri  'bhi  'creidsinn.  Feuch  cia  mar  a 
ta  na  h-aingiean  dòchasach  is  diu'achdach 
'nan  cridheachan  gu  'm  feud  a  nis  ceangal 
bhi  deanta,  Luc  xv.  7,  agus  ii.  13.  Taitnidh 
so  ris  an  Tighearn  air  son  gach  cron  a  rinn 
thusa  'na  aghaidh.  Cha  bhi  ni  as  urrainn 
thusa  'dheanadh  cho  taitneach  do  Dha,  oir  is 
e  so  crìoch  nan  uile  fhrithealan  agus  an 
àithne  mhòr.  A  nis  dean  coimhleasachadh 
air  son  na  h-uile  ni  a  rinn  thu,  Eoin  vi.  28. 
'Sa'  cheathramh  àite,  beachdaich  air  an 
dleasnas  fein — is  e  a  bhi  'toirt  do  chridhe  do 
Chriosd,  is  a  bhi  'ga  fhaotainn-sa,  is  a  bhi 

'creidsinn  Ann.  An  robh  Esan  aig  'leithid  a 
shaothair  as  gu  'n  d'  thng  E  air  falbh 
d'fhireantachd  bhreun-sa,  agus  gu  'm  bheil 
E  nis  a  tighinn  is  'ga  thairgsinn  Fèin  duit,  a' 
guidheadh  ort  Esan  a  ghràdhachadh,  agus  a' 
fuasgladh  t' uile  fhàth-ghearain?  O!  na  cuir 
ann  an  neo-shuim  an  t-slàinte  mhòr  so.  Cuir 
ann  an  neo-shuim  dleasnas  'sam  bith  ach  na 
saltair  air  gràdh.  Is  e  gràdh  air  son  gràidh 
an  ni  a  's  lugha  'ghabhas  'bhi  air  a  toirt, 
Eabh  ii.  3.  'Sa'  chuigeamh  àite,  "as  eug- 
mhais  creidimh  cha  'n  'eil  e'n  comas  Dia 
thoileachadh."  Tha  a  bhi  ri  ìirnuigh,  na 
'fulang,  na  'deanadh  ni  'sam  bith  as  àill  leat, 
uile  'nan  gràineilachd  mur  'eil  iad  ann  an 
creidimh.  Cha  taitneach  leam  ni  air  bith 
ma  tha  so  a  dh-easbhuidh,  deir  an  Tighearn, 
Eabh.  xi.  6.  'S  an  t-seàthamh  àite,  is  e  am 
peanas  a  's  goirte  eas-creidimh  leanmhuin- 
nach,  agus  uime  sin  ma  dhiidtas  tu  an  tairgse 
so,  cha  bhi  do  pheacaidhean  uile,  is  do  thoib- 
heum,  is  do  bhriseadh  Sàbaid,  ach  mar  ni 
faoin  ann  an  coimeas  ri  so,  Gnìomh.  xiii.  41. 
Bithidh  e  na  's  so-iomchaire  do  Shodom  is  do 
Ghomorrah  na  dhuit-sa.  B'  fhèarr  'bhi  gun 
iu-nuigh  riamh  a  dheanadli,  ach  a  bhi  bèo 
mar  neo-creideach  mi-naomh,  na  'thighinn 
an  f  had  so,  agus  ann  an  sin  stad.  Falbhaidh 
Dia  uait  a  dh-aithghearr  agus  theid  thusa 
air  seacharan  is  crìonaidh  tu,  agus  bithidh  e 
'na  iongantas  ro-mhòr  mur  peacaich  thu  am 
peacadh  sin  an  aghaidh  an  Spioraid  Naoimh, 

Eabh.  vi.  6,  oir  cha  ro1)]i  thu  riamh  air  do 
shoiUseachadh  gus  a  iiis.  Diùlt  a  nis  is  leìg 
leis  a  bhlàthas  so  fuarachadh,  agus  feudaidli 
tu  bhi  air  do  chruadhachadh.  'S  an  t-seachd- 
amh  àite,  beachdaich  a  nis  nan  robh  Criosd 
a  nis  'na  do  slieòmar  ag  iarraidh  's  a'  guidh- 
eadh  ort  le  deuraibh  'na  shùilibh  thu  a 
ghabhail  Ris-san,  agus  'ga  thairgsinn  Feiii 
duit,  ag  ràdh,  O,  thusa  a  's  truaighe  am 
nieasg  pheacach,  leis  na  doilghiosan  sin  uile 
a  dh-fhuiling  mi  air  do  shon-sa  tha  mi  a'  cur 
mar  fhiachan  ort  nach  cràidh  thu  Mi  na  's 
mò  le  do  mhi-chreidimh,  ach  gu  'n  gabh  thu 
Rium-sa  is  ri  Mo  thairgsinn  agus  mur  sin 
gu  'n  glòraich  thu  Mo  ghràs.  Nach  deanadh 
tu  e  is  sin  cuideachd  fo  ioghnadh  air  son  a 
ghràidh  so?  O  tha  Criosd  'ga  dheanadh  a' 
cheart  a  cho  cinnteach  a  nis,  Rom.  x.  8,  "Tha 
'm  Focal  am  fagus  duit,  ann  do  bheul,  agus 
ann  do  chridhe."  'S  an  ochdamh  àite,  beach- 
daich  air  na  gheibh  thu  leis  a  so.  Gheibh 
thu  beatha,  solus,  suaimhneas,  is  sòlas.  Agus 
sin  a  ])ha  thu  ann  an  dìomhain  a'  sireadh 
le  d'fliein-fhìreantaclid  gheibli  thu  tre 
chreidimli.  Ni  h-eadh,  ]3Ìtliidh  tu  comasach 
air  nithean  do-chomasach  oibreachadh.  Bith- 
idh  do  chridhe  marbh  beò.  Chi  do  shùilean 
dalla  Esan.  Leumaidh  do  chasan  bacach. 
Oibrichidh  do  làmhan  anmhunn.  Agus  tre 
an  dòigh  so  a  mliàin  ì^itliidli  sìth  agad.  Leis 
na  h-argumaidean  so,  is  le'n  leithid  riiiii  an 
Tighearn  mo  dhh'ith-thàladh  ris  Fe'in. 

6.  Le  freasdalean  freagarrach  neartaich  aii 
Tighearn  gairm  Fhocail  air  mo  spiorad,  oir 
air  là  iriosalachaidh  uaignaich  leugh  mi,  mar 
bu  ghnàth  leam,  ann  an  Eabh.  xi.,  agus  ann 
an  ceud  litir  Pheadair,  far  am  bheil  uiread 
air  ràdh  mu  chreidimh.  Rinn  an  Tighearn 
niar  an  ceudna  "Shepherd  air  a'  Chreideach 
Fhallain"  feumail  dhomli — ni  gus  a  nis  a 
chunnaic  mi  nach  do  thuig  mi  riamh.  Rith- 
ist  bha  gach  Sgriobtuir  a'  deiligeadh  ri 
creìdimh,  agus  gach  sgrìobhadh  a'  labhairt 
uime,  agus  gach  beachd-smuain  air,  miHs — ni 
a  nis  a  thoìsich  mi  ri  bhi  tuigsinn  ann  an 
tomhas.  Bha  mi  nis  air  tighinn  mar  gu  'm 
b'  eadh  a  dh-ionnsuidh  saoghal  nuadh,  agus 
bha  leithid  a  ghluasad  air  mo  spiorad  as  nach 
d'fhairich  mi  riamh  roimhe.  Gu  deònach 
chreidinn  ach  ochoin  cha  b'urrainn  mi! 
Fhuair  mi  spiorad  bacaidh.  Bha  doille  air 
mo  shiiilean.  Cha  b'  aithne  dhomh  ciod  e  a 
bhi  'creidsinn  na  cò  air  a  chreidinn.  Air  an 
aon  làimh  bha  'n  Tighearn  le  àitheantan, 
aobhairean  brosnachaidh,  cuiridhean  diir- 
achdach  is  dìleas,  geallaidhean,  agus  freagairt 
fàth-ghearain,  seadh  agus  le  bagraidhean 
uamhasach  an  aghaidh  eascreidimh  g'  a  m' 
ghreasadh  is  'g  a  m'  theannadh  air  aghairt, 
agus  sin  gu  cabhagach — oir  bha  na  h-uile 
dorus  diiinte  ach  dorus  a  chreidimh.  Oir 
cha  b'  urrainn  dhomh  iirnuigh  na  ni  'sam 
bith  a  dheanadh,  air  soii  a  pheacaidh  an  uair 
a   bha   mi   gun    chreidimh,    agus    uinie    sin 


17 

dh'  fheumaiiiii  so  'bhi  ag'am  mar  mo  cheud 
obair.  Air  an  làimh  eile  rinn  aineolas  air 
Criosd  is  air  dleasnas  a'  chreidimh,  agus 
eagal  dànadais,  agus  creidimh  'na  mo  neart 
fein  mo  chasadh  suas  agus  sios  mar  spitheig. 
Cha  b'  aithne  dhomh  ciod  a  dheanainn,  ach 
mar  leanabh  maoth  stad  mi  anns  a'  bhreith. 
O,  arsa  mi,  cia  mar  as  urrainn  dhomh  creid- 
sinn.  ''A  Thighearn,  cuidich  thusa  le  mo 
mhi  -  chreidimh,"  agus  gabh  truas  rium. 
Thusa  a  bha  cho  mìorbhuileach  maille  rium 
troimh  an  fhàsach  mhòr  agus  uamhasach, 
agus  a  thug  mi  eadhon  gu  crìochan  na  tìre 
mhaith,  O  cuidich  ann  an  so.  Aig  uairean 
shaoilinn  gu  'm  b'fhèarr  ged  nach  robh  mi 
riamh  air  thighinn  an  fhad  so.  B'e  mThàth- 
ghearain  a  bu  mhò  nach  fhaca  mi  glòir 
Chriosd.  Agus  ged  chreidinn  fathast  gun  so 
cha  bhitheadh  e  na  chreidsinn  eifeachdach 
agus  mar  sin  cha  dhearbhadh  e  e  fein  ach  na 
chreidimh  marbh.  Agus  mar  an  ceudna  cha 
b'  aithne  dhomh  ciod  e  creidimh.  Ma  ta, 
ars'  an  Tighearn,  dean  ach  earbsadh  ann  an 
Criosd  air  son  beatha  agus  aigneadh  le  ni 
eigin  do  dhearbh-chinnte  gu  'n  cuidich  E 
leat,  agus  cha  'n  iarr  mi  'n  còir.  Ann  an  so 
agus  chum  so  fhuair  mi  beagan  neart  agus 
ann  an  sin  dh'  f heuch  mi  rìs,  is  thubhairt  mi, 
feuch  tha  mi  teachd  a  d-ionnsuidh,  Thi- 
ghearn;  na  tilg  Thusa  air  falbh  mi.  Ach 
thubhairt  an  Tighearn,  thig  cha'n  e  mhàin  a 
dh'  fhaicinn  ciod  a  ni  Ciiosd  riut  ach  mai-  an 

ceudna  g\\  socrachaclh  air  is  g\\  chreidsinn  as 
a  nihaitheas  gu  'n  dean  E  na  h-uile  ni  tha 
'dh-uireasbhuidh  ort.  Ma  ta  rìs,  fhreagair 
mo  chridhe,  do  bhrigh  gu  'r  h-ann  mar  sin  a 
ta  e  bheir  mi  ionnsuidh  agus  tilgeam  Ortsa 
nii  fein,  thigeadh  dheth  an  ni  as  àill.  Agus 
gu  deimhin  sin  a  sheall  'nani  shaothair  ro- 
dhùrachdaich  mar  bheachd  a'  chreidimh  tre 
'n  do  dhùn  mi  ri  Criosd  b'e  seòrsa  eigin  de 
mhuinighinn  is  de  shocrachadh  air  a  bha 
agam  gu  'n  deanadh  an  Tighearn  maith 
dhomh,  agus  gu  'n  cuidicheadh  E  leam  anns 
na  h-uile  ni.  Agus  b'e  a  ni  mòr  a  sparradh 
orni  gun  mi  chuir  teagamh  ann  an  Criosd  gu 
h-àraidh  'n  a  dheadh  thoil — ni  ann  an 
tomhas  anns  an  do  shocraich  mi. 

7.  Bha  mi  an  deigh  sin  na  's  daingnichte 
anns  a'  bheachd  so,  oir  lean  mi  anns  an  staid 
so  air  son  ceithir  là  deug,  gu  mòr  an  deigh 
aon  dòigh,  gidheadh  sealltuinn  air  son  lii 
èigin  mòr  ach  cha  d'  fhuair  mi  ni.  Ann  an 
sin  thàinig  am  fàth-ghearan  nuadh  so  stigh: 
— Ged  b'e  mo  dhleasnas  creidsinn  fathast 
nan  robh  mi  air  creidsinn  da  rireadh  bhith- 
eadh  ni  eigin  'g  a  leanmhuinn.  Ach  O! 
Cha  'n  fhaigh  mi  ni  'sam  bith  an  deigh 
dhomh  dùnadh  Ris.  Cinnteach  gu  'n  do 
leag  mi  m'  f  headain  uisge  gearr  air  an  tobair. 
Tha  mi  cho  dall,  is  cho  marbh,  is  cho  mi- 
naomh  as  bha  mi  riamh.  Racham  a  dh- 
ionnsuidh  mo  phrìosain  a  rithist  gus  an  tig 
Criosd  E  Fein  is  gu  'n  saor  E  mi  le  làimh 

làidir.  Oii'  tha  e  inar  gu  'ii  d'  thàinig  niise 
mach  gun  bharantas,  agus  mar  so  chaill  mi 
mo  mhisneachd  agus  spìon  mi  na  freumhan 
is  thilg  nii  sìos  na  bunaitean  a  rithist.  Ach 
rinn  an  Tighearn  le  focal  freagarrach  o  Mhr. 
Shepherd  mo  dheanadli  reidh  ris  an  fhàth- 
o-hearain  so,  a'  nochdadh  o'U  'm  feud  anam 
a  thighinn  a  dh-ionnsuidh  Chriosd  agus 
fathast  air  tùs  gun  ni  fhaotainn.  Agus  rìs, 
ars'  esan,  an  dearbh  aobhar — falamhachd — a 
ghluais  thu  a  dh-ionnsuidh  Chriosd  cumadh 
an  t-aobhar  ceudna  thu  maille  ri  Criosd. 
Agus  tha  e  tric  le  pobull  an  Tighearn  nach 
faigh  iad  ni  air  tùs,  Hos.  vi.  1,  "Pilleamaid 
ris  an  Tighearn,  oir  ni  E  ar  leigheas."  Och, 
ars'  iadsan,  cha  d'fhuair  sinn  ni.  Cha  'n  'eil 
sinn  a'  faotainn  aon  chuid  leigheas  na  beatha. 
Ni  h-eadh,  ars'  esan,  ged  air  a'  cheud  là  nach 
faigh  sibh  ni,  na  air  an  ath  là,  fathast  "an 
ceann  dà  là  ni  E  ar  n-ath-bheòthachadh  agus 
air  an  treas  là  seasaidh  sinn  suas  na  sheall- 
adh."  Shlànuich  so  an  lot  ann  an  tomhas, 
ach  rinn  nuadh  eagalan  dànadais  is  glacaidh 
greim  air  breug,  maille  ri  faireachdainn  air 
neo-airidheachd,  agus  a'  creidsinn  'na  mo 
neart  fein,  na  bunaitean,  mar  le  gaillioinn 
ghairbh,  a  thilgeadh  sìos,  gus  an  d'  thubhairt 
mi  tre  frionas,  eagal,  mi-chreidimh,  agus  mi- 
fhoighidinn,  siubhlam  do  m'  phrìosan  a 
rithist,  togaidh  mi  suas  m'  acair  a  rithist, 
agus  uime  sin  shonraich  mi  gu  'n  deanainn 
gearan    gruamach    is    cudthromach   ri    Dia. 

Aeh  tràth  bha  mi  'dol  ah^  mo  ghRiineaii, 
mu  'n  d'  thubhairt  mi  focal  ris  an  Tighearn, 
thàinig  ri  m'  aire  mar  so: — Am  bheil  thu 
saoilsinn  tràth  tha  thu  diiilteadh  Mo  Mhic,  is 
nach  earb  thu  Ann,  gu  'n  gabhainn-sa 
chaoidh  ri  do  ghearain  na  do  bhròin?  Nach 
'eil  gach  ni  nach  'eil  air  a  dheanadh  ann  an 
creidimh  na  ghràineileachd?  Is  maith  a 
dh'  fhaodas  tu  'shaoilsinn  gu'n  toir  thu  an 
tuilleadh  oilbheum  do  Dia  le  t'  ìirnuigh,  ach 
chaoidh  na  saoil  gu  'n  dean  an  Tighearn  à  so 
suas  ni  air  do  shon  nuair  nach  'eil  creidimh 
agad;  oir  cha  'n  'eil  Dia  ag  èisdeachd  ri 
iirnuighean  sam  bith  ach  ann  an  Criosd. 
Chunnaic  mi  tre  so  gu  robh  e  do-sheach- 
naìchte  a  bhi  'creidsinn  is  a'  deanadh  sin  a 
bha  'n  a  mo  chomas.  Ma  ta,  arsa  mi,  O 
Thighearn,  o  tha  e  mar  so,  gu'r  h-eigin 
dhomh  creidsinn  an  aghaidh  faireachdainn  is 
reusoin,  agus  mar  as  urrainn  dhomh,  tha  mi 
ag  earbsadh  m'  anam  a  Riut  agus  ann  an 
dòchas  gu  'n  saor  Thu  mi  o  m'  uile  pheacaid- 
hean;  agus  ged  a  dh'fhaodas  so  'bhi  air  a 
mheas  'na  dhànadas,  gidheadh  earbaidh  mi 
Ann.  Agus  ann  an  so  bha  mi  gu  mòr  air 
mo  neartachadh  o  Job  xiii.  15,  "Ged  mharbh 
E  mi  gidheadh  earbaidh  mi  As."  Ged 
sheallas  gach  mi  mar  gu  'n  glaodhadh  iad  a 
mach  bi  'n  eu-dòchas  is  bàsaich,  agus  ged  air 
son  mo  dhànadais  a  mharbhadh  E  mi 
gidheadh  earbaidh  mi  As.  Agus  a  nis, 
Thighearn,  o  'n  cheangal  mi  an  cùmhnant  so 

agus  a  dhìiiii  mi  Riutsa,  cuir  neart  a'  ni' 
ionnsuidh  cha  'n  ann  air  son  ni  'sam  bith 
annam-sa,  ach  do  bhrìgh  gu'r  h-e  do  sheirbh- 
iseach-sa  mi  nis,  chum  as  gu  'n  toir  mi 
inTam  Dhuitsa,  mo  Mhaighstir. 

8.  Cha  bu  luaithe  labhair  mi  na  briathran 
so  na  dh'  fhoillsich  an  Tighearn  E  fein  is  a 
ghràdh  tre  fhianuis  mo  threibhdhireas  'na  m' 
athchuinge  sin,  anns  am  faca  mi,  a'  cur  a 
thaoibh  mo  chùis  fein,  gu'n  d-iarr  mi  gràs  air 
son  urraim  a  thoirt  Dhasan,  agus  tre  sheula 
so  an  Spioraid  thàinig  mi  gu  làn  dhearbh- 
eachd  le  aoibhneas  agus  sìth.  Cha  'n  'eil  mi 
feineil,  arsa  mi,  ann  an  iarraidh  grais.  Tha 
mi  'g  a  iarraidh  air  son  aobhairean  Chriosd 
chum  urraini  a  thoirt  Dha.  Uime  sin  bha 
mi  treibhdhireach  agus  air  mo  chòmhnadh 
gu  creidsinn.  Ann  an  sin  bha  mo  shùilean 
air  am  fosgladh  gu  'bhi  'faicinn  graidh  anns 
na  h-uile  dheiligean.  O,  bu  bheachd  cridhe- 
eigneachaidh  so!  An  Tighearn  a  lean  mi  re 
iomadh  là  sgiosail  cha  d'fhoisich  E  gus  an 
do  choimhlion  E  obair  annam,  agus  an  do 
cheangal  E  mi  ri  'bhi  'creidsinn.  O  Gràdh 
Chriosd!  Mar  robh  aig  Criosd  cumhachd 
'sam  bith  gu  còmhnadh  a  thoirt  do  pheacach 
bochd,  ach  gràdh  aige,  bhàsaicheadh  E 
eadhon  os  a  chionn,  mar  sin  a  ta  'ghràdh. 

9.  Bha  mi  smuainachadh  am  b'e  obair 
chumanta  bha  'n  so,  nan  robh  e  'na  ghràs 
tèarnaidh  neo-chumanta.  Agus  tha  mi  air 
mo  bhrosnachadh  g^j^Ibhi  'creidsinn  agus  a' 

smuainachadh  gu'r  h-e  tha  ann  fior  chreidimh 
tèarnaidh  air  na  buinn  a  leanas: — Air  tus, 
B'e  creidimh  e  air  oibreachadh  leis  an 
Tighearn  E  Fein,  ged  a  bha  e  beag  agus  lag. 
B'e  creidimh  a  dh'  oibreachadh  Dhe  e,  Eph. 
i.  19,  20,  agus  ii.  8;  Col.  ii.  12.  Cha  b'  ann 
de  m'  oibreachadh  na  de  mo  shuidheachadh 
fein  bha  e.  Agus  cha  saoil  mi  'na  dhànadas 
sin  air  son  an  d'  thug  Esan  dhonih  barant  a 
dheanadh,  agus  a  rinn  mi  ann  an  umhlachd 
d'  a  àithne-san,  no  sin  'na  mhealladh  a  dh- 
oibrich  a  Spiorad-san.  'San  dara  h-àite,  bha 
e  steidhichte  air  an  Fhocal,  cha  'n  ann  air 
faireachdainn ;  ach  air  Focal  àithne-san,  Eph. 
ii.  28.  Agus  cha  dànadas  idir  creidsinn  anns 
an  ni  tha  Esan  ag  àithneadh.  'San  treas 
àite,  "Ghlan  e  an  cridhe"  agus  thug  e  dhomh 
meas  agus  deidh  air  gràs  agus  thug  e  mi  gu 
bhi  deidheil  air  sin  gu  h-àraidh  air  son 
aobhairean  Chriosd — chum  urraim  a  thoirt 
Dha,  Eph.  i.  13;  Gnìomh.  xv.  9;  1  Eoin.  iii. 
3.  'S  a'  cheathramh  àite,  Lìon  e  mi  le 
"aoibhneas  agus  sìth,"  Rom.  v.  2,  3,  4;  1 
Pead.  i.  8,  chum  as  gu  robh  mi  lan  thoilichte 
le  mo  staid,  is  gu  'n  deachaidh  mi  troimh  nan 
raointean  a'  seinn  òrain  buaidhe  thairis  air 
Satan.  O,  arsa  mi,  am  faca  mi  riamh  an  là 
so,  nan  robh  sùil  agam  'fhaicinn?  'S  a' 
chuigeamh  àite,  Bha  mi  air  m'  uidheam- 
achadh  is  air  ni'  ullachadh  air  a  shon,  oir  b' 
ann  an  deigh  moran  iriosalachaidh,  uallach- 
aidh,  agus  sàrachaidh  a  bha  e,  Mat.  xi.  28. 

'Saii  t-seathamh  àite,  neartaich  e  mi,  oir 
dh-eigh  mi  mach,  ciod  a  ni  mi  nis  air  son  an 
Tighearn,  a  chual  'mo  bhroin  is  m'  amh- 
gharean?  "B'e  gàirdeachas  so  an  Tighearn 
mo  neart,"  Neh.  viii.  10;  Gnàth.  xvii.  22. 
'San  t-seachdamh  àite,  Rinn  e  'n  Tighearn 
losa  kiachmhor.  Bha  ini  air  mo  thoirt  gu 
faicinn  glòir,  òirdheirceas,  agus  annsachd 
xlnn-san.  Agus  tha  e  sin,  a  dh-àrdaicheas 
Criosd,  na  chomharradh  air  creidimh  fallain, 
1  Pead.  ii.  7. 

